ჯო კოკერი
ჯონ რობერტ ჯოზეფ „ჯო“ კოკერი (ინგლ. Joe Cocker), დ. 20 მაისი, 1944, შეფილდი, ინგლისი — გ. 22 დეკემბერი, 2014) — ბრიტანეთის იმპერიის ორდენოსანი ინგლისელი მომღერალი, რომელიც ბლუზის და როკის ჟანრებში მოღვაწეობდა. მის სავიზიტო ბარათად იქცა ხრინწიანი ბარიტონის ტიპის ვოკალი. კოკერი ცნობილია ბევრი ცნობილი ქავერ-ვერსიით, რომელთა შორის გამოირჩევა The Beatles-ის სიმღერების ინტერპრეტაციები. იგი ასევე გრემის ჯილდოს მფლობელია, — 1983 წლის სიმღერისათვის „Up Where We Belong“. როლინგ სტოუნის ყველა დროის საუკეთესო მომღერლების რეიტინგში მას №97 პოზიცია უკავია.